ZAKLJUČNA PRIREDITEV – osnutek 1

Pika: Živjo, kako ste ljubčki moji? Ojoj, ne. Vi ste že veliki dojenčki, jaz sem pa majhen odrasel človek. A sem prav povedala? Ja, saj vem, najbrž se čudite, zakaj tule ni konja, gospoda Ficka in Tomaža in Anice. Konj je prepočasen, da bi nas pravočasno pripeljal sem. Jaz sem šla peš, Ficko mi je nekam pobegnil, Tomaž in Anica pa prihajata.

Anica: Joj, Pika, kam si pa tako hitela, jaz sem čisto upehana.

Tomaž: Ja, Pika, nisva vedela, da bi tako rada šla v šolo.

Pika:Če pa sta mi obljubila, da to ni navadna šola in da se mi ne bo treba učiti puštivanke. Kaj pa pisat, a pisat bom pa morala?

Anica: Ne, Pika. Boš videla, na naši šoli delamo še veliko drugih zabavnih stvari.

Pika: Me prav zanima. Upam, da si ne bom od dolgčasa začela vrtati po nosu.

Anica: Ampak Pika, tega mlade dame vendar ne počnejo.

Pika: Potem pa poskrbi, da mi ne bo dolgčas. Sicer pa sploh ne vem, zakaj sem prišla v šolo, saj že veliko znam. Ptice letijo, krokodili so plazilci, ribe živijo v vodi…

Tomaž: Ni ti škodil tisti dan v šoli, kajne?

Pika: To je že tako dolgo nazaj. Prav veselim se, da spet poskusim.

Tomaž: Lahko si pa za začetek kaj pogledamo.

Pika: Hočeš reči, naj ostanemo v temni sobi in gledamo televizijo? A zato sem morala priti v šolo?

Anica: Ne, glej v 5.c se igrajo kviz. Tako se veliko naučijo.

Pika: Kaj pa je sploh to kviz?

Tomaž: Voditelj dvema skupinama postavlja vprašanja, oni pa poskušajo pravilno odgovoriti.

Pika: Ravno to rabim. Pralni stroj mi nagaja, pa ne vem, kje naj kupim Calgon. Morda dobim odgovor.

Tomaž: No, ja….

**MOJA SLOVENIJA (5.c)**

Pika: Zanimivo.

Anica: Pika, Tomaž a sta včeraj slišala oglas na radiu?

Tomaž: Kakšen oglas?

Pika: Ja, kakšen oglas? Kaj sploh je to oglas?

Anica: V trgovini oblačil je zelo ugodna razprodaja. Nujno rabim novo oblekico.

Pika: Zakaj pa? Jaz ne rabim nič.

Tomaž: Pa saj si ves čas v istih oblačilih.

Pika: Ampak saj so še v redu. Za naslednjih 50 let ne rabim novih oblek.

Anica: Ampak ti materiali niso več moderni. Veš, o tem se veliko naučiš pri gospodinjstvu.

Pika: Gospodinjstvo? Že sama beseda je malo čudna…

Tomaž: Glej, pokukajva v 5.b. Boš videla, da je gospodinjstvo lahko čisto kul.

**MODNA REVIJA (5.B)**

Pika: O Tomaž in Anica, zakaj sta pa v belih haljah? A je to nova moda? A to sta se naučila v 5.b?

Tomaž: Danes imamo naravoslovni dan.

Anica: Ja, delamo poskuse.

Pika: Poskuse? Danes pa srečujem same čudne besede. Ali je to težko?

Tomaž: Če znaš, ni. Ampak, če ne znaš, ja pa lahko problem.

Pika:Kaj pa sploh potrebujem, da naredim poskuse?

Anica: Potrebuješ različne snovi, ki jih potem lahko npr. zmešaš.

Pika: Kaj če bi poskusila zmešati palačinke in kokice?

Tomaž: No, ja, lahko poskusiš.

Pika: A vidva znata delati poskuse?

Anica: Znava, znava. Še bolje znajo pa to v 5.a

Pika: Prav rada bi že videla te p p p…. Kaj že?

Tomaž: Poskusi, poskusi.

**POSKUSI (5.a)**

Tomaž: Pika, a ti verjameš v Muco Copatarico?

Pika: A misliš tisto Muco, ki nerednim otrokom, vzame copate, če jih ne pospravijo za seboj? Ja, seveda verjamem, a ti ne?

Tomaž: No, v bistvu ne.

Anica: Jaz pa verjamem, prav rada bi jo spoznala. Moji copatki so že strgani. Muca bi mi jih zagotovo z veseljem sešila in nanje prišila kakšen cof.

Pika: Anica, ne bodi no hecna, saj sploh ne veš, kje je Mucin dom?

Tomaž: Pa misliš, da kdo ve, kje je njen dom?

Anica: Hm, prejle sem videla učence iz 4.a, ki so iskali copate…

Tomaž: Kaj res? Ali jih niso pospravili za seboj?

Anica: Glej, ne morem verjet, oni še kar iščejo copate.

Tomaž: Ah ne, na urniku imajo književnost in se igrajo gledališče. Pst, prisluhnimo…..

Pika: Knji … Kaj?

**MUCA COPATARICA (4.a)**

Pika: Sem se že odločila.

Anica: Kaj?

Pika: Ko bom velika, bom pisateljica.

Tomaž: A ja? A ne morski razbojnik?

Pika: Ne, pisateljica. Pisala bom take dramatizacije, kot smo jo videli zdajle.

Anica: Pa saj to lahko pišeš že sedaj.

Tomaž: V šoli to večkrat počnemo.

Anica: Ja, pri slovenščini velikokrat ustvarjamo kaj svojega.

Pika: Pa zakaj sem jaz vedno mislila, da je v šoli vse dolgočasno.

Tomaž: Pridi. V 4.b so sami sestavili svojo dramatizacijo.

Pika: A o Muci Copatarici?

Anica: Ne, o čarobni uri, s katero lahko potujemo skozi čas.

Pika: Tudi jaz sem nekoč imela tako uro, z njo sem potovala v Zadnjo Indijo, kjer …

Anica: Daj no, Pika, ne zmišljuj si spet, raje poglejmo.

**ČAROBNA URA (4.b)**

Pika: Sem se že skoraj odločila. Šola sploh ni tako slaba stvar.

Tomaž: Itak. V šoli se marsičesa naučiš.

Anica: Jaz imam najraje športne dneve.

Pika: Kaj pa je spet to?

Anica: Gremo kam na pohod, al pa spoznamo kake nove športe.

Tomaž. Ali pa imamo plesne delavnice. Vedno mislim, da mi ne bo všeč, potem pa ful uživam.

Pika: Jaz bi še kam pokukala.

Anica: Glej, plešejo.

**PLESNA TOČKA**

Pika: Kar se mene tiče, mi je blo v šoli danes všeč. Jutri bom spet prišla. Kaj pa vi?